Účastník ZPC	
Meno, priezvisko, titul:	Petra Fridrichová, Mgr., PhD.	
Úsek:	Štátny pedagogický ústav 	
	
Zahraničná pracovná cesta	
Miesto konania – štát, mesto:	Bulharsko, Albena	
Organizátor:	SGEM	
Termín:	25. – 30. 08. 2015	
Účel:	Aktívna účasť na konferencii „INTERNATIONAL MULTIDISCIPLINARY SCIENTIFIC CONFERENCES ON SOCIAL SCIENCES AND ARTS - SGEM 2015“	
Rokovací jazyk:	Anglický jazyk	
	
Rámcový program
25.8.2015
06:45		odchod Bratislava
09:55		odlet z Viedne
12:40		prílet Varna
16:00 - 17: 00	registrácia na konferencii a ubytovanie 
26.8.2015
09:30 – 10:00	oficiálne otvorenie konferencie
11:00 – 12:30	Rokovanie v sekciách + prezentácia posterov na konferencii 
14:30 – 16:15	rokovanie v sekciách + prezentácia posterov – účasť na vybraných prednáškach
16:15 – 17:30	príprava na vlastnú prezentáciu
18:00 – 20:00	Opening coctail
27.8.2015
09:30 – 11:00	účasť na vybraných prednáškach Education and Educational Research, Political science
11:00 – 12:30	prezentácia posteru na posterovej sekcii Education and Educational Research
14:30 – 17:30	účasť na vybraných prednáškach + diskusia s prezentujúcimi (J. Brymer- Bashore, The Ohio State University – Department of Teaching and Learning – International Data Evaluation Center, USA)
29.8.2015
09:30 – 11:00	účasť na vybraných prednáškach zo sekcie Education and Educational Research
11:00 – 12:30	účasť na posterovej sekcii, diskusia s účastníkmi Education and Educational Research
14:30 – 16:30	účasť na vybraných prednáškach Education and Educational Research
29.8.2015
09:30 – 12:30	účasť na vybraných prednáškach zo sekcie Education and Educational Research
14:30 – 18:30	účasť na výlete do Varny (Kláštor, múzeum, prehliadka historického centra mesta)
20:00 – 22:00	spoločenský večer spojený s odovzdávaním ocenení a certifikátov o účasti
30.8.2015
10:45 		odubytovanie z hotela
11:00		odchod na letisko Varna
19:00	príchod do Banskej Bystrice  	
	
Stručný priebeh	
Účelom služobnej cesty bolo vystúpenie na konferencii „INTERNATIONAL MULTIDISCIPLINARY SCIENTIFIC CONFERENCES ON SOCIAL SCIENCES AND ARTS - SGEM 2015“ s príspevkom pod názvom „SCHOOL REFORM IN SLOVAKIA FROM THE PERSPECTIVE OF TEACHERS AND ITS PARTICIPANTS“ publikovaného v spoluautorstve s prof. B. Kosovou a doc. Š. Porubským z Univerzity Mateja Bela v Banskej Bystrici.
Služobná cesta bola realizovaná a hradená zo zdrojov projektu APVV-0713-12 Implementácia kurikulárnej reformy na základných školách v SR, ktorého som riešiteľkou.
Účasť na konferencii SGEM 2015 považujem za prínosnú nielen v rovine vlastného profesijného rastu, ale aj v rovine nadviazania významných profesionálnych kontaktov. V úvode konferencie organizátori deklarovali, že konferencia aj zborník sú zaradené o.i. v databáze Thomson Reuters a Web of Science, čím sa dostali do kategórie významných vedeckých konferencií. V rámci konferencie bolo zastúpenie z viacerých európskych krajín: Slovensko, Česká republika, Litva, Lotyšsko, Turecko, Rumunsko, Maďarsko a pod., ale aj pomerne veľké zastúpenie z Ruska a tiež zástupcovia z Japonska a USA. Prínosom konferencie je stretnutie a niekoľko na seba nadväzujúcich diskusií s J. B. Bashorom, ktorý pracuje na The Ohio State University na International Data Evaluation Center, o význame hodnotenia a testovania v edukačnej praxi, ako aj o pridanej hodnote v školstve nastavením indikátorov kvality, sledovania ich dosahovania (na mikroúrovni – trieda a škola), ako aj o význame spolupráce učiteľov s centrami zberajúcimi údaje o školskom systéme. J. B. Bashore nám tiež prezentoval výsledky nastaveného projektu zameraného na rozvoj čitateľskej gramotnosti. Vzhľadom na to, že ide o pomerne rozšírený projekt (napr. Kanada, Portugalsko, Španielsko a pod.), zaujímali sme sa (s kolegami z Univerzity Mateja Bela v Banskej Bystrici) o možnosti jeho implementácie na slovenské podmienky. Z rozhovoru s ním, ale najmä s ohľadom na úspešnosť projektu v rozličných krajinách sa domnievame, že je možné tento projekt úspešne adaptovať na slovenské podmienky, avšak vyžaduje si to vyškolenie lídrov pre danú problematiku priamo v centrách, ktoré sa tejto problematike venujú a tiež nadviazanie a udržiavanie úzkeho kontaktu s odborníkmi v tejto oblasti. 
Medzi významné prínosy konferencie tiež zaraďujem stretnutie s viacerými výskumníkmi z Ruska, s ktorými sme analyzovali priebeh školskej reformy u nás a v Rusku. Domnievam sa, že ruská školská reforma môže byť pre Slovensko zaujímavá najmä s ohľadom na podobné pomenované problémy pred vstupom do školskej reformy. V tomto kontexte sa nieslo aj predstavenie nášho posteru v rámci hodnotiacej časti konferencie. 
Prínosom tiež je, že v rámci konferencie viacero príspevkov poukázalo na potrebu cieleného a kvalitného vzdelávania učiteľov, najmä na prekonávanie stereotypov v učiteľskom sebapoňatí a o potrebe realizovať zmeny v školstve na základe výsledkov relevantných výskumov.	
Odporúčania a závery	
Odporúčam zamerať sa na spoluprácu s Department of Teaching and Learning – International Data Evaluation Center a pokúsiť sa adaptovať na slovenské podmienky program rozvoja čitateľskej gramotnosti, ako aj systém zberu dát za účelom systematického skvalitňovania školského systému na Slovensku. 	
Očakávaný prínos	
Na základe nadviazaných kontaktov očakávam postupné prehlbovanie vzťahov s Department of Teaching and Learning – International Data Evaluation Center na The Ohio State University a postupné vyškolenie lídrov v čitateľskej gramotnosti na štátnej – školskej úrovni.
Očakávam tiež zapojenie ďalších kolegov na konferencii SGEM 2016, a to najmä z dôvodu ich zaradenia ako vedecko-výskumných pracovníkov a indexovania konferencie vo Web of Science a Thomson Reuters a samozrejme, z dôvodu potenciálne výhodných a prínosných profesijných kontaktov	
Prehľad prinesenej dokumentácie a miesto jej uloženia	
Z konferencie bol publikovaný zborník indexovaný v Thomson Reuters a Web of Science. Aktuálne je zborník uložený v osobnej knižnici Mgr. Petry Fridrichovej, PhD. Na vyžiadanie je možné zborník zapožičať. 	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva www.minedu.sk.	
	
Súhlasím so zverejnením správy na internete.	
Správu vypracoval: Mgr. Petra Fridrichová, PhD.	
Dátum: 08.09. 2015	
Správu schválil: Mgr. Norbert Molnár, vedúci služobného úradu MŠVVaŠ SR